## 一年级上册

### 一去二三里

一去二三里，烟村四五家。

亭台六七座，八九十枝花。

### 咏鹅 骆宾王

鹅，鹅，鹅，曲项向天歌，

白毛浮绿水，红掌拨清波。

### 画 唐 王维

远看山有色，近听水无声。

春去花还在，人来鸟不惊。

### 画鸡 明 唐寅

头上红冠不用裁，满身雪白走将来。

平生不敢轻言语，一叫千门万户开。

### 静夜思 唐 李白

床前明月光，疑是地上霜。

举头望明月，低头思故乡。

### 悯农 唐 李绅

锄禾日当午，汗滴禾下土。

谁知盘中餐，粒粒皆辛苦。